
Lauream  adspirans,  lege  academica  ad 

scribendum  obligatus,  suscepi  tractatum  de 

\  * 

peste  conscribendum ,  utpote  morbo ,  pa¬ 
triae  meae  vicino,  in  praxi  non  obvio,  rne- 
dicisque  Europaeis  parum  noto,  cujus  ta¬ 
men  cognitionem  praeprimis  medico  ca¬ 
strensi  summe  necessariam  putavi.  Gon- 

tuli,  quae  in  auctoribus  dispersa  legi,  in 

% 

> 

id  praeprimis  adlaborans,  ut,  quibus  sta- 
tim  cognoscatur  morbus,  prima  phoeno- 
mena  exhibeam,  morbus  enim  hic  facilius 

praeverti,  quam  evolutus  sanari  potest; 

^  / 
exsurrexit  inde ,  viribus  inbecilibus ,  et  tem¬ 
poris  angustiis  quibus  admodum  premebar 
adaequata  Dissertatio  inauguratis . 

§.  1. 

Quae  terrae  calidae  certas  regiones  vastat, 
pestis  orientalis,  constitutionis  endemicae,  et  mo¬ 
rum  gentilium  progenies  est,  solo  paterno  alliga¬ 
tur,  nec  alias  provincias  unquam  visitat,  nisi  con¬ 
tagio  disseminata.  Huic  observationi  medicorum , 
et  illi  innixae  experientiae  in  acceptis  referendum , 
quod  tanto  generis  humani  flagello  limites  ponere , 
et  nos  contra  illud  securos  reddere  valeamus;  con¬ 
tagium  enim  fixum  non  propagatur  si  contactus  non 
conceditur.  Insigniter  terrae  Austriacae  sese  mu¬ 
niverunt  contra  hunc  hospitem  insidiosum  per  in¬ 
stituta  sua,  quae  Quarantaine  dicuntur;  ut  ab  illo 
vix  quidpiam  timendum  habeamus. 

§•'2. 

Nihilominus  multae  adhuc  viae  patent,  quae 
possibilitatem  propagationis  contagii  admittunt,  et 
quas  intercludere  perardue  conceditur,  nempe  per 
negotiationes  cum  mercibus  interdictis ,  per  vaga¬ 
bundos,  per  animalia  etc.  quod  eo  periculosius  est, 
quum  pestis  orientalis ,  contagio  diffusa  nec  terris 
septemtrionalibus  parcat,  prouti  hoc  pestis  occiden¬ 
talis  (febris  flava)  facit,  proinde  quaqua  vorsum 
propagari  possit  ;  id  docent  exempla ,  non  solum 
aetatis  mediae  ,  ubi  integrae  urbes  interiverunt; 
sed  recentiori  etiam  tempore  id  contigit ;  anno  1770 
finito  bello  Turcico  exercitus  Russicus  hujus  morbi 


semina  in  patriam  attulit*  Abripiebantur  initio  pau¬ 
ciores;  medici  vero  hostem  periculosum  non  cogno¬ 
verunt.  Interea  propagabatur  per  ingentem  metro¬ 
polim  pestis,  et  dum  cognosceretur,  jam  illi  obi¬ 
ces  poni  non  poterant;  intra  spacium  unius  anni 
interiverunt  120,000  homines 

;  §•  3. 

Princeps  et  maximi  momenti  negotium  est  il¬ 
lorum  ,  quarum  curae  salus  publica  concreditur, 
omnem  contactum  cum  rebus  et  individuis  de  con¬ 
tagii  susceptione  suspectis  prohibere;  et  si  nihil¬ 
ominus  morbus  transferretur,  illum  in  prima  ori¬ 
gine  trucidare,  quod  omnino  possibile  est,  quum 
prouti  commemoravi  ,  apud  nos  mediante  aere 

nunquam,  sed  semper  tantum  per  contactum  coiri- 

. 

liiuincetur. 

§•  4- 

Patet  hinc  summa  necessitas,  morbum  in  pri- 
mis  suis  apparitionibus  cognoscendi,  ut  ea,  quae 
leges  saluberrimae  jubent,  illico  applicari  possint; 
si  pestis  in  nostris  ditionibus  diffunderetur  ,  id 
unice  per  neglectionem  legum  publicarum  contin¬ 
gere  posset. 

Si  medici  Moscaviae  morbum  statim  cognovis¬ 
sent,  perfacile  ejus  propagatio  praecaveri  potuisset. 
Sed  an  mirum,  si  medici  morbum,  quem  nun¬ 
quam  viderunt,  et  cujus  exempla  apud  nos  admo¬ 
dum  rara  sunt,  non  illico  noscant,  de  ejus  natura 
certant,  eum  cum  aliis  maligni  characteris  morbis 
confundentes ,  et  interea  morbus  ultra  dissipatur  ? 


*)  S  a  111  0  i  1  o  w  i  1 2 ,  Mcraoire  sur  la  peste  etc. 

§•  5' 

Quam  grave  proin,  et  magni  momenti  officium 
gerit  ille,  cujus  est  saluti  publicae  invigilare,  cum 
per  illius  scientiam  et  solertiam  populus  ab  infensis¬ 
simo  hoste  defendatur,  et  contra  per  illius  igno¬ 
rantiam  aut  negligentiam  integrae  provinciae  de¬ 
vastari  possint !  Quanti  momenti  negotium  est  in 
specie,  medici  castrensis  in  confiniis  militaribus  of¬ 
ficiis  fungi ,  et  quam  necessarium ,  morbi ,  de  quo 
loquimur  symptomata  exacte  noscere ! 

§•6. 

Veteres  nomine  pestis  (Xoijxos)  diversissimi  ge¬ 
neris  morbos  intellexerunt,  dummodo  certum  ma¬ 
lignitatis  et  epidemicae  diffusionis  gradum  attige¬ 
runt;  hinc  difficile  est  chronologicam  hujus  morbi 
progressionem  prosequi.  Qui  perpendit  ,  plagas 
Orientales :  Syriam, Aegyptum,  Palaestinam,  A ethio- 
piam,  fertilissimam,  si  non  unicam  esse  hujus  morbi 
patriam;  qui  porro  perpendit,  has  terras  etiam  pro 
artis  medicae  incunabulis  habendas  esse;  facile  con¬ 
jiciet,  quod  hic  morbus  antiquissimis  etiam  medi¬ 
cis  notus  esse  debuerit.  Inveniuntur  quidem  men¬ 
tiones  de  morbis  pestilentialibus  in  Hippocratis, 
Archaei,  Galeni  operibus,  imo  in  scriptura 
sacra,  nequaquam  tamen  evictum  habemus,  quod 
de  ea  morbi  specie  sermo  fuerit,  quam  nos  sub 
nomine  pestis  orientalis  intelligimus.  Nec  certum 
est,  an  pestis  Atheniensis ,  quam  Thuci dides  de¬ 
scribit,  typhus  orientalis,  vel  typhus  contagiosus, 
qui  in  nostro  etiam  climata  primitus  evolvitur, 
fuerit. 

Primam  pestis  bubonicae  descriptionem  ejus- 
que  in  Europa  adparitionem  saeculo  decimo  sexto 

invenimus  ab  Aventino  et  Procopio  traditam.  —  Or¬ 
tum  duxiti  ex  Antiochia,  hinc  Byzantium  venit, 
inde  per  Italiam ,  Galliam  et  Hyspaniam  divulga¬ 
batur.  Morbus,  quo  Petrarcae  adorata  Laura 
abrepta  fuit,  pestem  anthracicam  fuisse  ex  scripto¬ 
ribus  coevis  colligitur. 

Saeculo  decimo  octavo  loimologia  maxima  ce¬ 
pit  incrementa,  quo  non  solum  in  variis  Europae 
provinciis  a  meritissimis  viris  :  Chenot,  Schraud, 
Minderer,  Samoilowitz,  sed  in  ipso  patrio 
solo  a  Russei,  Lavrey,  Pugnet,  L.  Frank 
W olraar  observationes  institutae  sunt. 


§.  8. 

Pestis  orientalis  nomine  insignitur  morbus  exan¬ 
thematicus  contagiosus  cum  bubonibus,  furunculis 
el  maculis  spliacelosis  vinctus. 

§•  9-; 

Sunt  alia  sypmtomata,  quae  in  omnibus,  pe¬ 
ste  correptis,  occurrunt  =  symptomata  essentialia; 
alia  vero  quae  a  constitutione  individui,  a  climate, 
ab  anni  tempore  et  aliis,  diversissimo  modo  modifi¬ 
cantur. 

§•  10. 

Peste  correpti  omnes ,  qui  non  repente  inter¬ 
eunt,  vel  in  animi  deliquium,  aut  delirium  inci¬ 
dunt,  de  repentina  universali  jactura  virium  que¬ 
runtur.  Accedit  cephalea  frontalis,  appetitus  de^ 
jectio  ,•  respiratio  difficilis,  brevis,  vox  debilis, 
rauca,  loquela  blaesa;  non  multo  post  horripilatio 
in  spina  dorsi  ad  nucham  serpens,  sensim  augenda. 

Supervenit  inquietudo  ,  qua  aeger  cogitur  situm 
continuo  mutare  ,  quin  obtatum  situm  obtinere 
possit,-  cephalea  augetur,  et  aeger  caput  ambabus 
manibus  terere  solet.  Oculi  evadunt  fixi ,  ferme 
immobiles;  obtutus  fixus,  ut  maniaci;  in  angulis 
oculi  internis  comparent  maculae  sanguineae,  in- 
primis  caruncula  lacrymalis  velut  sanguine  suffusa 
cernitur.  Adest  somnolentia ,  vomituritio ,  motus 
convulsivi  extremitatum  superiorum  et  linguae  ac¬ 
cedunt.  Continuum,  et  necessarium  symptoma  est 
ignis  sensus  in  praecordiis ,  qui  tantum  abest ,  ut 
a  sordibus  nascatur,  ut  potius  vomitu  insigniter 
augeatur  ;  cardialgia  haec  angoribus  ,  et  siti  im¬ 
mensa  juncta,  saepe  per  delirium  etiam  manet, 
ut  aquam  frigidam  anxie  petant,  imo  in  puteos 
sese  coniicere  studeant  aegri.  Interdum  tument  hy¬ 
pochondria  et  abdomen.  Pulsus  debilis,  normali 
frequentior;  accedit  sopor,  qui  supervenientibus 
novis  symptomatibus  interrumpitur. 

§♦  H.  , 

Symptomata  vero  non  essentialia  tam  varia 
sunt,  et  multiplicia,  ut  a  benigna  synochi  forma, 
ad  lethiferam  maxime  indolem  gradus  innumeros 
observare  possis. 

Plurimum  imago  morbi  per  constitutionem 
modificatur  ita,  ut  secundum  diversitatem  constitu¬ 
tionis  ,  diversam  etiam  faciem  induat. 

Aliam  aliquomodo  offerunt  formam  plethorici, 
aliam  constitutione  biliosa  donati ,  aliam  denique 
cachectici. 

§.  12. 

a)  Plethoricos  pestis  maximo  cum  impetu  cor¬ 
ripit;  saepe  nullis  fere  prodromis  praecedentibus 

homo  quasi  fulmine  tactus  prosternitur.  Larrey  vi¬ 
dit  milites  infectos  in  ipso  agmine  nervorum  disten¬ 
sionibus  correptas  procumbere,  vultibus  distortis, 
spuma  ante  os  protrusa ,  ichore  foetido  e  naribus 
profluente,  oculis  prominentibus,  et  immobilibus. 
Mox  clamore  edito  corpus  totum  curvari ,  aegrum 
momento  citius  enecari.  Nullum  cum  hac  citissima 
morbi  mora  externum  symptoma  exhibetur;  brevi 
post  mortem  maculae  sphacolosae  corpus  obsi¬ 
dent  *).  - 

Facies  terribili  modo  defiguratur;  oculi  con¬ 
torquentur  horrendum  in  modum;  hi  in  agone  non 
clauduntur,  aspectus  maret  ferox.  Vultus  concidit, 
nares  prominent  acuminati,  os  apperitur,  lingua 
tumescit,  spuma  tecta  ex  ore  protruditur;  artus 
contracti,  cutis  pallida,  coloris  plumbei ;  spiritus  re¬ 
pente  fit  cadaverosus ,  vix  sustinendus.  Sanguis  e 
vena  missus  momento  citius  coagulatur  ut  e  vase 
inverso  effundi  non  possit. 

§.  13* 

Quod  si  decursus  non  tam  rapidus  est,  com¬ 
paret  prima  die  febris  valida ,  omnia  stadia  febris 
percurrens,  ex  pulsu  cognoscenda,  qui  initio  par¬ 
vus  est  et  contractus  frequens ,  postea  admodum 
fortis,  repente  intermittens,  dein  formicans;  urinae 
rubrae. 

Si  aeger  primum  diem  superat,  incidit  in  so¬ 
porem  ,  interrogatus  breviter  respondet.  Pulsus 
nunc  evadit  debilis,  aequalis,  aestus  moderatus,  re¬ 
spiratio  normalis,  sitis  nulla;  aeger  emendari  vi^ 
detur,  sed  quarta  die,  nisi  crises  contingant,  nova 

)  C  u  r  t.  S  p  r  e  n  g  e  1 ,  Institut.  Patliol.  spec. 

accedit  febris  exacerbatio  fortior  prima;  qui  dispa¬ 
ruerant  bubones,  carbunculi  et  petechiae  noviter 
comparent,  aeger  quinta  die  occumbit. 

§♦ 

Q  In  quibus  constitutio  biliosa  praevalet,  ver¬ 
tigine  corripiuntur  et  more  ebriorum  se  gerunt,  con¬ 
cidunt,  quin  desint  vires  sese  levandi,  sequitur 
vomitus. 

Febris  prima  die  raro,  secundo  vero  magna 
cum  vehementia  et  inquietudine  aegri  accedit;  post 
ejus  impetum  bubones  et  carbunculi,  raro  pete¬ 
chiae  comparent.  Emendatur  status  aegri ;  sed  quarta 
vel  quinta  die  redit  febris  exacerbatio,  quam  vomi¬ 
tus  comitatur  biliosus  ,  et  post  hanc  secundam  exa¬ 
cerbationem  ,  febris  putrida  evolvitur ;  urinae  sunt 
turbidae  cum  sedimento  flavo. 

Qui  in  febri  putrida  saepe  critici  sunt:  sudores, 
diarrhoeae,  ptyalismus,  hic  non  contingunt;  quae 
superveniunt  diarrhoeae  et  haemorrhagiae  semper 
sunt  lethales.  Vomitum  excipiunt  dolores  scinden¬ 
tes  in  abdomine,  aestus  validus,  sitis  insatiabilis. 
Lingua  primo  intumescit,  albida  sensim  sicca  et 
nigra  evadit:  aeger  septima  die  moritur  non  ob¬ 
stante  benigna  suppuratione  in  bubonibus  et  car¬ 
bunculis.  Hujusmodi  aegri  foetorem  spargunt  post 
mortem  qui  intollerabilis  describitur;  corpus  uni¬ 
versum  tumescit. 

Accidit  saepe  in  aegris  cujuscunque  constitu¬ 
tionis  ,  sed  praesertim  in  biliosis ,  ut  sub  aestu  fe¬ 
brili  lumbrici  evomantur. 

c)  Cachectici  rarius ,  et  minori  cum  vehemen¬ 
tia  a  peste  corripiuntur,  diutius  decumbunt,  et 


16 


raro  salvantur.  Bubones  raro  suppurant,  saepe 
per  duos,  tresve  menses  lapidis  ad  instar  indurati 
omni  tractamini  chirurgico  resistunt*  Excrementa 
tam  intensive  et  intollerabiliter  foetent,  ut,  qui  in 
vicinia  habitant ,  auffugere  soleant»  Sudores  cada¬ 
verosi  saepe  tam  viscidi,  ut  linteamina  conglutinen¬ 
tur ,  nunquam  copiosi  nec  universales,  nunquam 
critici ,  nec  levantes  ,  sed  exhaurientes  ;  quo  magis 
mors  appropinguat ,  eo  magis  foetor  augetur;  post 
mortem  vero  intensitas  ejus  minuitur. 

§•  id. 

In  'quibus  ex  dictis  constitutionibus  nulla  prae- 
dominatur  ,  omnibus  subiiciuntur  symptomatibus 
quibus  plethorici ,  et  biliosi  obnoxii  sunt,  saepe 
cum  repentino  et  inexspectato  transitu  unius  in 
aliud. 

§.  17.  _ 

Ouibuscunque  symptomatibus  praegressis  /  die 
morbi  secundo,  tertio  vel  quarto,  post  pruritum 
in  cute ,  aut  aestum  cum  puncturarum  sensu  car¬ 
bunculi,  aut  praevio  nonnunquam  dolore  bubones 
pestilentes,  vel  utrique  prorumpunt.  Sunt  autem 
isti  tumores  glandularum  variarum,  praecipue  in¬ 
guinalium  et  femoralium  profundi,  duri,  calidi, 
multum  dolentes  et  ardentes,  in  suppurationemvel 
in  gangraenam  tendentes  ;  carbunculi  vero  seu 
anthraces  maculae,  in  faciei,  colli  praecipue ,  sed 
et  extremitatum,  pectoris,  imo  abdominis  cute 
prodeuntes,  jam  laeves,  jam  parum  elevatae,  mor¬ 
sibus  pulicum  non  absimiles,  cum  vesiculis  insur¬ 
gentibus  humore  tenui  fusco  vel  nigricante  tur¬ 
gidis,  hisque  ad  nucis  avellanae,  imo  majorem  am¬ 
bitum  auctis,  dein  ruptis  et  fluido  effuso  atrae, 

marginibus  rubris  cinctae,  insensiles  ,  numero  tres, 
quatuor,  imo  duodecim  conspectae*  Bubo  com- 
parente  carbunculo  saepe  evanescit,  alias  illo  cres¬ 
cente  hic  non  perfecte  evolvitur;  imo  buboni  car¬ 
bunculus  insidere  visus  est.  *) 

Bubones  soli  ac  singuli  non  praecipitem  saltem 
mali  decursum  comitantur;  aegri  enim  circa  no¬ 
num  aut  decimum  diem  vel  accedentibus  alvi  dejec¬ 
tionibus  foetidis  exhauriuntur,  vel,  si  bubones 
plura  tenent  loca ,  sine  ullo  carbunculo,  sub  pulsi¬ 
bus  fortioribus  ac  mollioribus,  cute  madida  et  sudo¬ 
ribus  universalibus  saluti  accedunt. 

§.  *8* 

Superstites  morbo  bubonum  tamen  vestigia 
diu  retinent ,  aut  ulceribus  gangraenam  concipien¬ 
tibus  membra  destruuntur.  Visae  etiam  sunt  bubo¬ 
num  suppuratione  exesorum  cicatrices  anni  tem¬ 
pore  eo,  quo  pestis  grassari  consuevisset,  iterum 
aperiri,  quo  facto  aeger  vertigine,  virium  jactura, 
fastidio  et  vomitu  porraceo  corripiebatur.  Nonnul¬ 
los  simulae  ex  morbo  convaluerunt,  statim  omnium 
rerum  oblivio  cepit,  ita  ut  neque  se  ipsos,  neque 
necessarios  agnoscerent.  **) 

§•'19.  •  '  _ 

Genus  mortis  in  peste  varium.  Pereunt  nimi¬ 
rum  aegri  nunc  apoplectico  more ,  nunc  sub  vo¬ 
mitu  cruento,  nunc  per  meram  virium  vitalium 
exstinctionem ,  uti  post  nonnulla  venena  observari 
solet* 


*)  Lernct,  dissertatio  responsoria  ad  quaestiones  de 
peste. 

**)Curt.  Sprengel  1.  c. 

§.  20. 

Necroscopia.  Habitus  externus  cadaverum 
peste  demortuorum  Jam  dudum  omnium  atten¬ 
tionem  ad  se  traxit.  Ex  illorum  nigredine  pestis 
saec.  14.  nomen  depromsit.  Visa  sunt  cadavera 
livescere,  nigrescere,  aut  flavescere,  solito  duriora 
vel  molliora  fleri ;  carbunculos  et  bubones  vel  eorum 
duntaxat  vestigia ,  maculas  videlicet  lividas  exhi¬ 
bere;  sanguinem  resolutum  e  naribus,  auribus  et 
ore  fundere,  citius  aut  tardius  in  putredinem  trans¬ 
ire  ,  aut  aliorum  denique  cadaverum  more  se 
habere. 

Cadavera  vero  secta  similes  morbi  effectus 
ostendunt  ac  post  febrim  flavam.  Yasa  meningum 
turgida,  cerebrum  molle ;  cordis  musculorumque 
compages  flaccida  et  livida.  Maculae  sphacelosae 
per  omnia  viscera  sparsae  minus  inflammationem 
praegressam  produnt,  quam  virium  eam  jacturam, 
quae  humorum  corruptionem  producit.  Volumen 
hepatis  ac  lienis  auctum,  cystis  fellea  bile  profunde 
flava  referta,  quae  licet  vulgo  observata  neutiquam 
tamen  caussam  morbi  nevelant. 

§.  21. 

Pro  pestis  essentia  habendus  esse  videtur  pro¬ 
cessus  septico  analogus  ,  gangraenescenti  scilicet 
similis,  ex  actione  contagii  septica  et  reactione  or¬ 
ganismi  vitali  resultans,  qui  primario  in  incitatione 
per  inflammationem  brevi  in  gangraenam  et  spha- 
celum  abituram,  secundario  in  vegetatione  per  li¬ 
quationem  et  resolutionem  universalem  conspicuus 
est.  *) 


*)  Raimann  prine.  Palh.  et  Thcrap.  spcc.  mcd. 

*  ■  ;  .  ?•  22.  ‘ 

Climatis  et  potentiarum  endemicarum  proge¬ 
nies  pestis  orientalis  in  Syria  et  Aegypto  praepri- 
mis  gignitur.  Omni  quinquennio  Aegyptum  vaslare 
fertur;  Syriam  licet  calidiorem  et  minus  salubrem 
spatio  viginti  quinque  annorum.  Auster  ardentis- 
simus  que  moliam  sin  Aegyptii,  Samiel  vel  Samum 
Syri  appellant  terminos  pangere  sevitiae  morbi  di¬ 
citur,  quod  omnia  exsiccando  contagii  propagatio¬ 
nem  prohibeat.  Singulare  est ,  dum  populariter 
grassatur  pestis,  omnes  alios  morbos  silere,  ac  in 
ipsam  pestem  abire.  Frequens  est  ortus  pestis  per 
hyemem,  frequens  finis  per  aestatis  ardores,  ut 
neque  calore  solo  generari,  neque  frigore  supprimi 
progressus  manifestum  sit.  4 

§.  23. 

Contagium  ipsum  alia  contagia  fixa  indole  su¬ 
perat.  Per  plures  annos  posse  nocivam  'suam  indo  • 
lem  servare  vel  inde  patet,  quod  Viennae  anno  1713 
eae  potissimum  domus  inficerentur,  quae  nosoco¬ 
miorum  vices  anno  1679  gesserant. 

Transfertur  potissimum  humoribus  secretis  in- 
primis  mucosis  et  purulentis ;  mediante  aere  non 
ultra  aliquot  passuum  distantiam  agit;  calore  adiu- 
vatur,  frigore  cohibetur ;  vestimentis  arctius  adhae¬ 
ret,  quam  corporibus  humanis. 

§•  24. 

In  genere  nemo  est  qui  actioni  contagii  expo¬ 
situs  ,  ab  infectione  securum  se  putare  posset;  va¬ 
riam  tamen  variorum  hominum  esse  dispositionem 
certum  est.  Etenim  et  pauperes  ditioribus ,  et  qui 
vitiis  victus,  aut  morbo  praegresso  aut  metu,  aut 

aerumnis  corpus  effeminarunt ,  robustis  frequen- 

•> 

tius  inficiuntur.  Advenae  quoque  qui  climati  orien¬ 
tali  nondum  adsveverunt  facilius  et  malignius  peste 
corripiuntur,  quam  incolae. 

Posse  saepius  recurrere  in  eodem  homine,  ex¬ 
pertum  habemus.  Senes,  et  qui  phthisi  laborant, 
aut  melancholici  haud  facile  pesti  abnoxii  sunt. 

Cavere  dicitur  ab  infectione  pestis  variolarum 
aut  vaccinae  virus. 

§.  25* 

In  genere  pauci  crudelem  morbi  saevitiem  su¬ 
perant,  et  praefixam  ferme  lethi  metam  effugiunt; 
interea  in  prognosi  statuenda  majoris  momenti  est 
notus  epidemiae  cursus ,  et  genius ,  quam  sympto¬ 
mata  ,*  facies  enim  levis  aeque  insidia  celare  letha- 
les ,  ac  phoonomena  periculosissima  convalescen¬ 
tiam  habere  subsequam  cernuntur. 

Qui  prima  die  nonnisi  moderata  corripitur  fe¬ 
bre ,  ab  aliis  symptomatibus  periculosis  immunis, 
quiete  dormiens  sanitatem  sperare  potest. 

Aegri  constitutionis  biliosae,  qui  large  vomunt, 
rcconvalescent. 

Qui  immediate  post  primum  febris  impetum 
prorumpunt  bubones  et  carbunculi  levant,  et  boni 
ominis  signa  sunt,  quin  tamen  critici  dici  possent. 

Carbunculi  ubicunque,  et  quocunque  numero, 
emendationem  adferunt ,  si  secunda  die  in  suppu¬ 
rationem  transeant. 

Sudor  moderatus  universalis  sine  ardoris  sensu, 
salutis  est  nuncius  ,  quocunque  die  compareat. 
Urmae  copiosae  cum  nubecula  albida  post  febris 
impetum ,  bonum  omen. 

§.  26. 

Aeger,  qui  prima  die  ardore  vehementi  cru¬ 
ciatur,  quo  bubonum  ,  carbunculorum  pelecliia- 

rumque  eruptio  impeditur,  non  ultra  tertiam  diem 
vivet. 

Delirium  cum  aestu  valido  statim  prima  die 
morbi ,  omnem  recuperandae  salutis  spem  adimit. 

Bubones  et  carbunculi,  qui  in  regione  colli 
comparent,  aegrum  prima  die  trucidant. 

Petechiae  ceruleae  et  nigricantes  mortis  pul¬ 
santis  sunt  nuncii.  Bubonum,  carbunculorum,  pe- 
tecbiarum  recessum  mors  sequitur.  Sudores  par¬ 
tiales  semper  sunt  timendi. 

Tremores  convulsivi  cum  horripilationibus, 
haemorrhagiae  et  diarrhoeae  pessimi  ominis  sym¬ 
ptomata.  / 

Notabis,  quae  jam  commemorata  sunt:  quod 
non  raro  aeger  conclamatus  decumbat ,  repente 
status  mutetur,  aegerque  saluti  accedat.  Alias  aeger 
convalescens  videtur ,  et  momento  moritur. 

§•  27,  .  ' 

Ubi  pestis  regnat  curandum  est 
lmo*  ne  contagium  in  alios  homines  transferatur; 
2d0,  ut  translatum  citissime  amoveatur  et  ener¬ 
vetur  et  sic  ipsa  pestis  praecaveatur. 


Ut  contagium  in  alios  homines  non  transfera¬ 
tur,  implendae  sunt  exactissime  regulae  quas  po¬ 
litia  medica  in  hoc  casu  praescribit. 

Ilii  vero,  qui  commercium  cum  aegris  evitare 
non  possunt  ,  a  suscipiendo  contagio  praemuni¬ 
antur. 

Ut  aegrum  ambientium  receptivitas  pro  conta¬ 
gio  minuatur,  aut  deleatur,  nullum  certum  praesto 
nobis  est  remedium.  Commendandum  interim  sum¬ 
mopere,  ut,  qui  in  aegrorum  sphaera  commoran- 


tur,  vitam  ducant  omni  intuitu  sobriam,  ut  vires 
vitales  conservent,  digestionem  ac  se- et  excretiones, 
inprimis  transpirationem  normales  sustineant,  a 
priori  vivendi  more,  dummodo  saluber  is  fuerit , 
nec  subito,  nec  multum  dellectant,  tranquilli, 
metus  expertes,  imo  si  possibile  hilares  sint,  et 
praecipue  quoad  fieri  potest,  omnem  immediatum 
et  protractum  cum  aegris  et  convalescentibus  corn¬ 
ui  unicationem,  moram  in  obluviorum  praesertim  ha¬ 
litus  ,  transpirationis ,  urinae  faecurtive  recenter 
emissorum  sphaera,  immediatum  indusiorum,  inte¬ 
gumentorum  et  aliorum  contactum  fugiant. 

§.  29. 

Si  de  suscepto  contagio  suspicio  adest ,  conve¬ 
nit  ,  idem  in  cute,  aut  ad  nares ,  cavum  oris  ,  fau¬ 
cium  et  ulteriores  propagationes  forsan  haerens 
citissime  amovere,  destruere  ut  initians  adhuc  illius 
effectus  tolli  queat. 

Inserviunt  contagio  amovendo ,  aut  decompo- 
nendo  :  atmosphaera  libera ,  emunctio,  et  excreatio 
frequens,  collutoria,  gargarismata ,  superficiei  to¬ 
tius  lotiones  et  balnea  ex  aqua  saponata,  aut  acidis 
mineralibus  impraegnata ,  lenta  fluidorum  acidulo¬ 
rum  aut  aceti  aromatici  ad  nares  attractio.  Effectui’ 
contagii  primo  exstinguendo  emetica ,  diaphoretica 
et  frigus  laudantur.  Emetica  juxta  veterum  et  re- 
centiorum  experientias,  et  praesertim  Ipccacuanha 
sola,  aut  cum  pauxillo  Tartari  emetici,  habito  sub¬ 
jecti  et  symptomatum  respectu  valde  proficua  in¬ 
veniebantur. 

Minus  celebranda  diaphoretica  uti  infusa  florum 
Sambuci,  Chamomillae,  Melissae  etc.  cum  Animo- 
nio  acetico;  aut  in  individuis  non  plethoricis  ad 

phlogisticos  morbos  minime  dispositis  cum  Cam- 
phora  ,  Angelica ,  Ammonia  pura  liquida ;  vinum 
punsch  etc. 

Inunctiones  totius  superficiei  cum  oleo  Oliva¬ 
rum,  quies  postea  in  lecto,  et  sudor  subsequeris 
largissimus  a  longo  jam  tempore  Smyrnae  et  etiam 
Tangeri  in  regno  Maroccano  faustissima  sistunt  pro- 
phylactica  hominibus  de  suscepto  contagio  suspectis. 

Aer  frigidulus  tandem,  perfusiones  et  lotiones 
cum  aqua  frigida  et  cum  hac  et  aceto  pridem  cele¬ 
brata,  dum  debita  cum  cautela  et  necessaria  cir¬ 
cumspectione  adhibentur  ,  omnino  commendanda. 

§.  30. 

Therapia  contra  ipsam  pestem  ob  insufficien¬ 
tem  naturae  'diagnosim  in  formam  totam,  et  sin¬ 
gula,  si  opus  fuerit,  symptomata  dirigenda  est. 
Hinc  tractamen  varie  modificabitur  secundum  di¬ 
versas  ,  sub  quibus  morbus  apparet  formas. 

Yenaesectio  unice  in  casu  §.  12  allato  commen¬ 
danda  prospero  cum  successu  adhibetur. 

Reliqua  cura  pestis  a  regulis  generalibus  thera¬ 
piae  specialis  non  abludit. 

§.  31. 

Frigoris  applicatio  a  Samoilow.itz  contra 
pestem  utilis  pridem  laudata  ubi  viribus  labentibus 
succurrendum  et  sepsi  obviam  eundum  maxime 
convenire  videtur. 

Usus  quoque  olei  Olivarum  internus  praepri- 
mis  externo  unitus  salutaris  celebratur  :  haustis 
nempe  olei  dicti  Unciis  quinque  vel  sex,  inuneta- 
que  eodem  oleo  calido  superficie  tota ,  aeger  im¬ 
mittitur  lecto ,  bene  tectus  quiete  decumbit  ad  lai- 


gum  usque  sudorem,  quo  finito  admodum  suble¬ 
vatus  est  et  plerisque  in  casibus  sanatus. 

Bubonum  et  carbunculorum  cura  eo  tendat 
oportet,  ut  ad  benignam  suppurationem  perdu¬ 
cantur,  in  utrisque  gangraena  praevertatur. 

,  §.  32. 

Juvabit  quaedam  adferre,  quae  suspicionem  de 
peste  movent,  et  postea  quaedam  adjicere,  quae 
politia  medica  praescribit. 

In  provinciis  in  quarum  vicinia  pestis  grassa¬ 
tur,  uti  in  confiniis  militaribus,  ad  littora  maris, 
medicum  sollicite  invigilare  oportet,  ut  si  phoeno- 
mena  inconsveta  suspecta  ei  occurrunt,  recto  tem¬ 
pore  ad  arma  clamare  valeat. 

Pestis  eruptionem  semper  fere  horripilatio 
praecedit. 

Si  ex  una  domo,  una  communitate  aut  vicinia 
eodem  tempore,  aut  post  brevia  intervalla  plures 
homines  iisdem  subjiciuntur  symptomatibus  ;  aut 
si  hoc  iis  contingit ,  qui  simul  in  eodem  loco  mo¬ 
rabantur;  si  plures  eorum  intra  duas  usque  quin¬ 
que  dies  moriantur ;  jure  pestem  suspicari  licet , 
praesertim  si  ea  in  vicinia  grassatur. 

Petechiae ,  quas  tertia  aut  quarta  die  mors  se¬ 
quitur,  de  peste  praesente  nullum  dubium  relin¬ 
quunt  ,  inprimis  si  iis  individua  succumbunt ,  quae 
cum  aegris  conversabantur. 

Ita  quoque  de  praesente  peste  loquuntur  bu¬ 
bones  in  regione  exillari  aut  inguinali  vel  retro  au¬ 
res,  licet  nonnunquam  tam  [exigui,  ut  vix  obser¬ 
ventur  et  nisi  dolore  sese  prodant,  qui  intra  pri¬ 
mum  et  tertium  diem  a  febris  initio  comparent. 

Manifestissimum  signum  pestis  sunt  carbun¬ 
culi  ;  hi  tertia  —  quarta  die  prorumpunt ;  primo 
comparet  macula  rubra  ardens  ,  cui  parva  vesicula 
insidet  tenui  ichore  repleta,  haec  intra  duodecim 
horas  rumpitur  et  ulcus  relinquit  nigricans  mar¬ 
ginibus  rubris  inflammatis  cinctum  *). 

A33* 

Medici,  qui  in  regionibus  suspectis  quaedam  ex 
allatis  symptomatibus  observant,  aut  quibus  in  praxi 
morbi  symptomatibus  inconsuetis  horribilibus  stipati 
occurrunt,  qui  semet  per  contactum  aliis  homini¬ 
bus  communicant,  et  brevi  morte  terminantur, 
pestem  suspicantur,  ipsi  tamen  de  natura  morbi 
convicti  non  sunt,  illico  consilium  aliorum  medico¬ 
rum  peritorum  implorabunt ,  casumque  superiori¬ 
bus  insinuabunt. 

Aeger  interea  separetur,  et  omne  commercium 
cum  reliquis  hominibus  sollicite  impediatur;  ne  quo¬ 
que  res  aufFerantur  aut  adferantur,  vigiliae  ante  do¬ 
mum  collocentur,  quarum  erit,  omnibus,  medico 
excepto,  introitum  interdicere;  illis  vero  qui  cum 
aegro  versantur  exitum  prohibere. 

Eodem  modo  procedendum  si  in  cadavere  de¬ 
functi  quaedam  observarentur,  quae  suspicionem 
de  peste  largirentur ;  cadaver  custodiendum ,  et 
commissionaliter  inspiciendum. 

§-34. 

Consilium  convocatum  a  medico  ordinario  de 
origine  et  decursu  edocendum  est,  non  neglecta  ca¬ 
daveris  inspectione.  Si  a  consilio  morbus  pro  peste 
declaratur ,  salus  publica  summopere  periclitatur ; 


*)  Schraud,  histor.  pestis  Syrmicnsis. 

ideo  inommisse  omnia  strictissime  adimplenda,  quae 
leges  medico  politicae  exigunt. 

§.  35. 

Ubi  pestis  grassatur,  per  totum  tempus  civi¬ 
bus,  capitis,  supplicio  imperetur,  ne  sine  peculiari 
venia  aut  jussu  domo  exeant;  ab  bac  lege  soli  me¬ 
dici,  chirurgi  obstetrices,  hominesque  a  consilio 
sanitatis  delegati,  peculiaribus  signis  insigniendi 
excepti  sunt. —  Quivis  locus,  peste  detentus  inplu- 
res  sectiones  dividatur ;  quaevis  sectio  habet  commis- 
sarium ,  consilium  sanitatis  repraesentantem  ,  suo¬ 
que  in  districtu  plena  potestate  instructum,  porro 
medicum,  chirurgum,  obstetricem,  pharmaco¬ 
polam,  notarium,  famulos,  vespillones  et  neces¬ 
saria. 

§.  36. 

Inspector  sanitatis  publicae,  consignatione  ha¬ 
bitantium  instructus  quotidie  socio  medico  et  chi¬ 
rurgo  ad  quamvis  domum  accedat,  datoque  deter¬ 
minato  signo  herum  evocet,  qui  quaestionibus  circa 
sanitatis  conditionem  habitatorum  respondeat;  sani 
ad  fenestras  se  ostendant;  uno,  alterove  defFiciente 
aut  de  laesa  valetudine  conquerente  illico  medicus 
adducatur.  Praesente  peste  aegerad  nosocomium, 
cadaver  ad  coemeterium,  et  qui  cum  illis  commer¬ 
cium  habuerunt,  sicut  et  res  contaminatae  ad  con¬ 
tumacias  transferantur.  Cadaveribus  de  asphyxia 
suspectis  in  coemeterio  locus  ab  athmospherae  inju¬ 
riis  custoditus  .concedi  debet. 

§.  37.  f 

Inspector  annonae  horis  pomeridianis  de  domo 

ad  domum  se  convertit  ut  necessitates  familiarum 

'  f 

cognoscat;  petitiones  scriptotenus  vel  vero  alta  voce 

fiant.  Chartae  tenaculi  ope  suscipiantur,  et  ante  ul¬ 
teriorem  usum  sulfuris  vapore  expurgentur.  Nummi 
in  acetum  coniiciantur,  rejectoque  fluido  siccantur  ; 
egeni  victum  et  vestes  sumtibus  publicis  accipiant. 
Alimenta  in  corbibus  e  laminis  circumferantur  po¬ 
tulenta  in  vasis  ligneis  aut  vitreis  absque  episto- 
meis  ex  subere  ;  aquae  esto  abundantia. 

§.  38. 

Inspector  politiae  invigilet,  ut  leges  praescrip¬ 
tae  exacte  observentur.  Invigilet  ut  plateae  mundae 
serventur,  ut  noctu  illuminentur,  a  militibus  vigi¬ 
lantibus  permeentur,  ut  nullum  commercium  ha¬ 
bitatorum  concedatur,  ut  loca  publica  claudantur, 
ut  victualium  optima  sit  qualitas;  animalia  dome¬ 
stica  minora  interficiantur ;  boves,  equi,  porci  ad 
loca  pascua  sepe  munita  aut  in  stabula  in  campis 
vicinis  confecta  includantur.  Locus  peste  infectus 
duplici  fossa  circumdetur  sufficientibus  vigiliis  cu¬ 
stodienda. 

§•39- 

Incolis  animus  addentus  est  per  Religionis  prin¬ 
cipia  ;  etsi  ecclesiae  claudi ,  et  officia  divina  pu¬ 
blica  interrumpi  debeant,  nil  tamen  obstat,  quomi¬ 
nus  pietas  incolarum ,  religionis  saltem  catholicae 
et  graecae  circumlatione  sanctissimi  Sacramenti , 
et  imaginum  sacrarum  confortetur.  Porro  cum 
imaginatio  omne  malum  sibi  gravius  quam  revera 
est,  pingere  soleat,  incolis  peste  circumdatis  de  re¬ 
rum  statu  sincera  ratio  reddi  debet;  i  aridem  et  re¬ 
gulae  diaeteticae  singulis accomodata  promulgandae 
sunt.  §.  28. 


§.  40. 

Periculo  pestem  contactu  aequirendi  praeser¬ 
tim  abnoxii  sunt  sacerdotes,  medici,  chirurgi,  aegro¬ 
rumque  custodes.  Sacerdotes  confessionem  ex 
longinquo  audiant,  sacram  coenam  et  extremam 
unctionem  ope  virgae  metallicae  porrigant,  genu 
flectere  evitent.  Medici,  antequam  pulsum  explo¬ 
rent,  manus  aceto  lavent,  oleo,  seu  butyro  inun¬ 
gant,  subtili  chirotheca ,  et  baculo  utantur;  hali¬ 
tum  aegrorum  evitent;  juvabit  vestem  ex  tela  ce¬ 
rata,  colceosque  ligneos  induere;  absoluta  visita¬ 
tione  aceto  manus  lavandae;  osque  fovendum,  ve¬ 
stes  mutandae  sunt;  idem  chirurgi  et  aegrorum  cu¬ 
stodes  faciant. 

§.  41. 

Omnes  hae  curae  terminum  tunc  tantum  attin¬ 
gunt,  dum  pertres  septimanas  nullus  novus  pestis 
casus  inter  incolas  adparuit,  dum  aegri  reconva- 
luerunt,  reconvalescentes  nullas  recidivas  patiun¬ 
tur,  et  praeprimis  dum  opus  expurgationis  loci  in¬ 
fecti  absolutum  est. 

§.  42. 

Expurgatio  loci  infecti  orditur  a  domibus,  in 
quibus  pestis  grassabatur;  si  hae  domus  ligneae  sunt 
et  parvi  praetii,  comburendae  sunt.  Alias  muri  ab¬ 
radendi,  iterurnque  calce  obducendi;  pavimentum, 
januae,  trabesque  simili  modo  abradendae,  addi- 
toque  aceto  lavandae.  Quaevis  latebra  exacte  exa¬ 
minanda,  ne  objectum  contagio  imbutum  ibi  relin¬ 
quatur;  neve  vestes  aut  aliae  res  sub  terra  recon¬ 
dantur,  horti  aeque  ac  chortes  profunde  perfo¬ 
diendi  sunt.  Domus  sufTumigiis  implentur,  ac  dein 
apertis  januis  et  fenestris  aeris  flatui  exponantur* 

Eodem  modo  domus ,  in  quibus  pestis  non  ap¬ 
paruerat  purgandae  sunt.  Interea  continuatur  con¬ 
tumacia  domestica  hominum,  qui  pungationem  per¬ 
ficiunt.  Purificantur  et  ecclesiae,  aliaque  loca  pu¬ 
blica  ,  tandem  et  nosocomium  et  contumacia.  Nunc 
primum  incolis  venia  concedenda  ut  libere  in  plateis 
incedere  possint ;  multorum  tamen  hominum  con¬ 
ventus  ante  sextam  septimanam  non  concedatur. 
Dies  illa  memorabilis,  qua  regio  peste  infecta  pro 
insonte  declaratur,  celebretur  cantu  eolenni  Deo 
sospici  gratias  agendo* 

THESES  DEFENDENDAE. 

Vaccinatio  magnum  est  pro  genere  humano 
beneficium. 

2. 

Fidus  sanitatis  custos  est  dolor. 

3. 


Lux  non  solum  in  organon  visus,  sed  in 
universum  organismum  agit. 

4. 

Ophthalmiatria  pulcherrimus  sed  et  diffi¬ 
cillimus  medicinae  ramus  est. 


5. 

Qui  cataractam  extrahendo,  corneam  sur¬ 
sum  scindit,  melius  facit,  quam  ille  qui  de¬ 
orsum. 

6. 

Per  praedictiones  veras  communiter  melius 
famae  suae  consulit  medicus,  quam  per  felices 
curationum  successus. 

7. 

Scrophulosis  saepe  innascitur,  saepius  per 
vivendi  modum  aquiritur, 

8. 

Leges  publicae,  quae  partum  serotinum 
tuentur,  legi  naturae  non  contradicunt. 

9. 

Gangraena  nosocomialis  est  symptoma  ty¬ 
phi  contagiosi. 

10. 

Putredo  sola  est  unicum  verum  signum 
mortis. 


11. 


Medicus  castrensis  prae  aliis  cunctis  medi¬ 
cinae  atque  chirurgiae  scientiis  imbutus  sit 
oportet. 


12. 


Medicus  castrensis  tam  medici,  quam  mili¬ 
tis  periculis  exponitur ,  hinc  plura  quam  me¬ 
dicus  et  peiora  quam  miles  patitur.  » 


